open-index/open-wikipedia-markdown huggingface dataset:
The Raging Wrath of the Easter Bunny Demo

***The Raging Wrath of the Easter Bunny Demo*** er Mr. Bungles fjerde studioalbum, og ble utgitt i 2020 gjennom Ipecac Recordings.

Albumet er en gjeninnspilling av bandets første demokassett som ble utgitt i 1986. Albumet er også bandets første siden *[[California (album)|California]]* som ble utgitt i 1999. Anthrax-medlem Scott Ian, samt Fantômas- og tidligere Slayer-medlem Dave Lombardo deltar på henholdsvis rytmegitar og trommer.

## Sporliste
# «Grizzly Adams» (Spruance) – 2:55
# «Anarchy Up Your Anus» (Spruance) – 2:15
# «Raping Your Mind» (Dunn) – 5:53
# «Hypocrites / Habla Español O Muere»  (Patton, Dunn, Stormtroopers of Death) – 3:43
# «Bungle Grind» (Spruance) – 6:30
# «Methematics» (Patton, Dunn) – 8:45
# «Eracist» (Patton) – 3:52
# «Spreading the Thighs of Death» (Dunn) – 5:59
# «Loss for Words»  (Mike Dean, Woody Weatherman, Reed Mullin) – 4:16
# «Glutton for Punishment» (Dunn) – 4:49
# «Sudden Death» (Patton) – 7:30

## Besetning
* Mike Patton – Vokal, keyboard
* Trevor Dunn – Bass
* Trey Spruance – Gitar
* Scott Ian – Rytmegitar
* Dave Lombardo – Trommer

## Eksterne lenker
*
Szandra Szöllősi-Zácsik

**Szandra Szöllősi-Zácsik** (født **Zácsik**; 22. april 1990 i Komárno i Slovakia) er en slovakisk-ungarsk profesjonell håndballspiller, som spiller for den ungarske hovedstadsklubben .

## Karriere
Szöllősi-Zácsik har tidligere spilt for de ungarske klubbene ,  og , den slovenske klubben , samt det ungarske landslaget.

22. september 2009 landslagsdebuterte Szöllősi-Zácsik mot Tyskland, og ble samme år tatt ut i troppen foran Håndball-VM 2009.

## Personlig
Landslagsspilleren Mónika Kovacsicz er hennes kusine, mens hun er gift med håndballspilleren Szabolcs Szöllősi.

## Referanser


## Eksterne lenker
*
Oslo Origo

**Oslo Origo** var en kommunal etat i Oslo kommune som eksisterte fra 1. januar 2020 til 31. desember 2025. Oppdraget var å lede kommunens digitaliseringsarbeid.

Oslo Origo hadde 130 ansatte.

Etaten var underlagt byrådsavdelingen for eldre, helse og arbeid, innenfor byrådsområdet for helse, eldre og innbyggertjenester.

## Referanser


## Eksterne lenker
*
Kniv (bok)

***Kniv*** er Jo Nesbøs tolvte bok i serien med kriminalromaner om etterforskeren Harry Hole.

Boken ble utgitt 6. juni 2019.

## Handling
Hovedpersonen, Harry Hole, har begynt å drikke igjen. Han blir derfor kastet ut av hjemmet sitt, av hans kone Rakel. I politiet er det nå bare mindre, og tilsynelatende uviktige, etterforskninger som blir gitt til Hole.

Men alt sammen forandrer seg en morgen når Harry Hole våkner og oppdager at han har blod på seg, men uten å huske hva som egentlig skjedde kvelden i forveien. En kort stund senere oppdager han også at det har blitt begått et nytt mord samme natt.

## Referanser
Jonathan Whitlock

**Jonathan R. Whitlock** er førsteamanuensis i nevrovitenskap ved Kavliinstituttet for nevrovitenskap ved NTNU. Her er han leder for en av instituttets forskningsgrupper, Whitlock Group.

Whitlocks forskning har som mål å avdekke hvordan motoriske systemer i hjernebarken koordinerer naturlig atferd og legger til rette for sosial læring. 

Forskningsgruppen hans studerer adferd hos rotter og mus med bruk av spesielle sensorer som registrerer nevroner hos forsøksdyrene.  

Gruppen hans ble opprettet ved Kavliinstituttet i 2014, da han ble tildelt ERC Starting Grant fra Det europeiske forskningsrådet (ERC). Stipendet tildeles forskere som er tidlig i sin karriere, men som allerede har produsert forsking på toppnivå. 

Han var posdoktor ved Kavliinstituttet i 2007–2011 og ved MIT i 2006–2007. Whitlock tok doktorgrad i nevrovitenskap ved Brown University i 2006.

Han var Fulbright scholar ved Max Planck-instituttet for Kognitiv Nevrovitenskap i Leipzig i 1999–2000.

### Publikasjoner

*Whitlocks profil i Google Scholar, med antall publikasjoner, h-indeks og antall siteringer

### Faglige verv (utvalg)
* Arrangør og møteleder, «Reaching out to Cortex: Hippocampal-cortical Interactions in Navigation and Memory», Spring Hippocampal Research Conference, Verona, Italia, juni 2009.
* Medarrangør, Nansen Neuroscience Network Memory Symposium, Trondheim, Norge, oktober 2014.
* Arrangør og møteleder, “From Sensation to Action in Cortex”, Nordic Neuroscience Meeting, Stockholm, Sverige, juni 2017.
* Arrangør, “The Generative Brain” symposium, Kavli Institute for Systems Neuroscience, Trondheim, Norge, desember 2019.
* Medarrangør og møteleder, “Brain mechanisms controlling motor behavior & cognition”, Nasjonalt symposium, Norwegian Research School in Neuroscience (NRSN), Oslo, Norge, februar 2021.
* Medarrangør, Kavli Institutes in Neuroscience Forum, Yale University, New Haven, USA, april 2021.

### Stipender og priser (utvalg)

* 1999 – Outstanding Young Alumnus Award, Hendrix College (AR), USA.
*2006 – ''Science Magazine'': Top 10 Breakthroughs of 2006 (runner-up).
*2014–2018 – ERC Starting Grant
*2015–2019 – FRIPRO Unge forskertalenter Forskningsrådet 
*2018, 2019 – Marie Curie Actions Seal of Excellence.
*2019 – FRIPRO Independent Investigator Grant, Forskningsrådet 
## Referanser
P. V. Gopalan

**Painganadu Venkataraman Gopalan** (1911–1998) var en indisk offentlig tjenestemann som tjenestegjorde som direktør for som hjelpetiltak og flyktninger i regjeringen i Zambia, spesielt etter flyktningestrømmen fra  Sør-Rhodesia (nå Zimbabwe). Mens han oppholdt seg i Zambia, tjenestegjorde han senere som rådgiver for presidenten i Zambia. På 1960-tallet tjenestegjorde han som Joint Secretary to the Government of India. Gopalan var medlem av Imperial Secretariat Service og var senere tjenestemann i Central Secretariat Service.

Gopalan var faren til Shyamala Gopalan (1938&ndash;2009) og bestefar til Kamala Harris og Maya Harris. Kamala Harris har uttalt at bestefaren betydde mye for henne. Hun var som barn på besøk hos bestefaren i Zambia på slutten av 1960-tallet. P.V. Gopalan tilhørte den privilgerte brahmin-kasten.

## Referanser
Simen Lassen

**Simen Helland Lassen** (født 11. april 1994 i Bergen) er en norsk tidligere fotballspiller.

## Referanser


## Eksterne lenker
*
Kopaonik

**Kopaonik** (serbisk: Копаоник; albansk: *Kopaoniku* eller *Mali i Kopaonikut*) er en fjellkjede i det sørlige Serbia. Den sørlige delen av fjellene ligger i Kosovo, og strekker seg der til Mitrovica. Det høyeste punktet er Pančićev vrh på  moh.

Med en nord-sør-lengde på 80 km og en maksimal bredde på 40 km er den blant de største fjellkjedene i Serbia. Fjellene er begrenset av elvene Sitnica/Ibar og Lab i sør og Ibars sideelv Jošanica i nord.

Kopaonik er godt egnet for sommer- og vintersport; årsakene til dette er snøen som ligger rundt 160 dager i året, samt over 200 solskinnsdager i året. Derfor får fjellene også kallenavnet «fjell av sol og snø». I Kopaonik finnes mineralkilder og fossefall, inkludert Jelovarnik, den høyeste fossen i Serbia.

Det ble opprettet et skisenter på Kopaonik på 1970-tallet, som ble modernisert og utvidet i 2006. I 1981 ble Kopaonik nasjonalpark opprettet i den sentrale delen av platået; den dekker et areal på 121,06 km².

Navnet *Kopaonik* stammer fra det serbiske ordet *kopati*, som betyr «grave». Kopaonik er rikt på jern, bly og sink, og det var gruvevirksomhet her i flere århundrer.

## Referanser


## Eksterne lenker
*
Alessandro Ciceri

**Alessandro Ciceri** er navnet til flere personer:

*Den italienske biskopen Alessandro Cicero av Nanjing (1639-1703) som også hyppig skrives *Ciceri*. 
*Den italienske sportsskytteren Alessandro Ciceri (1932–1990)
Afroamerikanske kirker

**Afroamerikanske kirker** er en fellesbenevnelse på lokale kirker som for øyeblikket eller historisk har blitt styrt av hovedsakelig afrikansk-amerikanske forsamlinger i USA, såvel som deres kollektive tradisjoner og medlemmer. Begrepet kan også referere til individuelle forsamlinger.

Noen av disse kirkene til hører hovedsakelig protestantiske kirkesamfunn, deriblant African Methodist Episcopal Church, men er likevel tilsluttet hvite amerikanske kirkesamfunn, slik som United Church of Christ.. Det finnes også mange afro-amerikanske katolske kirker.

## Referanser
Certhioidea

* se taksonomi og inndeling

**Certhioidea** (smetter og krypere) er en overfamilie i infraordenen Passerida, som er en gruppe med sangfugler (Passeri) i ordenen med spurvefugler (Passeriformes).

## Taksonomi
Certhioidea er trolig søstergruppen til Muscicapoidea, men spørsmålet er ikke fullt ut avklart enda. Tichodromidae ser ut til å være den mest basale gruppen i det eksisterende slektstreet. Videre ser Salpornithidae ut til å være søstergruppen til Certhiidae, mens Polioptilidae ser ut til å være søstergruppen til Troglodytidae.

Greinkrypere (*Salpornis*) har tidvis blitt plassert sammen med de mindre, men lignende trekryperne (Certhiidae), eller også nylig med spettmeisene (Sittidae). De to artene som inngår i greinkryperslekten ble imidlert omplassert til en egen familie i 2024.

Certhioidea består nå derfor av seks familiegrupper, hvorav gjerdesmettfamilien (Troglodytidae) har desidert størst biologisk mangfold.

## Biologi
Artene i denne gruppen karakteriseres av sine klatreegenskaper og trives i en rekke ulike habitater, inkludert i berglendt terreng, klipper, tropisk regnskog og annen moden og gjerne storvokst skog, inkludert i underskog og krattskog med mer. De fleste er svært dyktige klatrere med velutviklede gripeføtter, men mens noen klatrer i trær har andre spesialisert i klatring på berggrunn.

Certhioidea inkluderer nå derfor seks familiegrupper, mot fem tidligere. Artene har tilnærmet kosmopolitisk utbredelse, med unntak av i polområdene og Oseania. Utbredelsen er dessuten sparsom i Afrika.

## Slektstre
Slektstreet følger i hovedsak Oliveros *et al.* (2019), men greinkrypere er siden (2024), i henhold til Birds of the World og Clementslista, skilt ut som en selvstendig familiegruppe og lagt til treet.

## Inndeling
Inndelingen følger Birds of the World i henhold til Winkler, Billerman & Lovette (2020). Norske navn på artene følger Norsk navnekomité for fugl og er i henhold til Syvertsen *et al.* (2008, 2017, 2020).

* Passeriformes, spurvefugler
** Passeri, sangfugler
*** Passerida
**** Certhioidea, 159 arter
***** Tichodromidae, murkryperfamilien, 1 art, utbredt i Eurasia
***** Sittidae, spettmeisfamilien, 29 arter, utbredt i Nord-Amerika, Eurasia og Marokko
***** Salpornithidae, greinkryperfamilien, 2 arter, utbredt i henholdsvis Afrika og India
***** Certhiidae, trekryperfamilien, 9 arter, utbredt i Nord-Amerika, Eurasia, Afrika
***** Polioptilidae, myggsmettfamilien, 22 arter, utbredt i Amerika
***** Troglodytidae, gjerdesmettfamilien, 96 arter, utbredt i Amerika, Eurasia, Nord-Afrika

## Referanser




## Eksterne lenker
*
Liste over New Brunswicks statsministre

**New Brunswicks statsminister** (, ) er denne canadiske provinsens førsteminister. Embetet ble innstiftet i 1854, da den daværende britiske kronkolonien New Brunswick fikk en «ansvarlig regjering».

## Liste

##### Kolonien New Brunswick (1854–1867)

##### Provinsen New Brunswick (1867–1931)

##### Provinsen New Brunswick (1931–)

## Referanser

 
## Eksterne lenker
*
Soledad

**Soledad** er en amerikansk by som ligger i Monterey County i California.

Den har  og dekker et areal på 11,82&nbsp;km².

## Referanser


## Eksterne lenker
* 
*  Innbyggertall 2010 - 2019 – United States Census Bureau
Yennenga

**Yennenga**, også skrevet **Yennega**, var en legendarisk krigerprinsesse som skal ha levd i Burkina Faso. Det er usikkert akkurat når hun levde, kildene oppgir alt fra 12. til 15. århundre. Yennenga blir kalt «Mossi-folkets mor». Hun var mor av Ouedraogo, den første hersker i Mossi-dynastiet. Han regjerte til 1132. Mossi-kongedømmet var et av de eldste i Afrika, og er best kjent for sin motstand mot kolonisering.

Yennenga var datter av kong Nedega av Gambaga, et område i den nordlige delen av dagens Ghana. Hun fulgte sin far i krig fra hun var 14 år, var en meget dyktig rytter og så fryktløs at hun ofte ble kalt en løvinne med flyvende manke. Hun hadde sin egen bataljon og fikk ansvar for kongens kornlagre, som hun fylte til overflod med korn hun plyndret med seg etter kamper.

Da hun hun følte det var på tide å gifte seg, ville ikke faren akseptere noen av frierne, så hun kledde seg som en mann og red av gårde bort fra farens rike. På reisen møtte hun Riali, en elefantjeger, som også var en mektig kriger, fra kongedømmet Mali. De to ble et par, og fikk sønnen Ouedraogo, som med sin bestefars og fars velsignelse grunnla sitt eget kongedømme: Mossi. Dette kongedømmet har etter dette hatt en ubrutt kongelig slekt. Nåværende konge for Mossi-folket bor i Burkina Fasos hovedstad Ouagadougou, og har en symbolsk funksjon i landet. I Ougadougou finnes det flere Yennega-statuer, og en plass og en aveny er oppkalt etter henne.

En statuett av en gyllen hingst, kalt «Étalon de Yennenga» (= Yennengas hingst) er førstepremie på den panafrikanske film- og TV-biennalen i Ougadougou, FESPACO.

Det nasjonale fotballaget kalles «Les Étalons» (=hingstene), med referanse til Yennengas hingst.

Fra 2017 er en ny by under planlegging og bygging nær Ougadougou. Denne byen skal få navnet Yennenga.

UNESCO har inkludert Yennenga i sin oversikt over betydningsfulle kvinner i afrikansk historie.

## Referanser


## Litteratur
* 

## Eksterne lenker
*
Atuarfik Samuel Kleinschmidt

**Atuarfik Samuel Kleinschmidt** er en skole i byen Nuuk på Grønland. Per 2020 har skolen ca 425 elever fordelt på 10 trinn og noen spesialgrupper. Skolen er oppkalt etter misjonær og språkforsker Samuel Kleinschmidt.

## Eksterne lenker
* Skolens nettsider
Tyrkias Grand Prix 2020

**Tyrkias Grand Prix 2020** (offisielt navn: *Formula 1 DHL Turkish Grand Prix 2020*) er et Formel 1-løp som ble arrangert 15. november 2020 på Istanbul Park i Istanbul, Tyrkia. Det var det 14 løpet i Formel 1-sesongen 2020, og åttende gang Tyrkias Grand Prix ble arrangert i Formel 1-sammenheng. Løpet ble vunnet av Lewis Hamilton i Mercedes. Racing Point-BWT Mercedes-fører Sergio Pérez og Ferrari-fører Sebastian Vettel tok andre- og tredjeplassen.

## Resultater
### Kvalifisering

Kvalifiseringen foregikk i tre deler, lørdag 14. november 2020.

**Noter:**
* - Lando Norris fikk en fem-plassers grid straff for å ikke respektere gul flagg under kvalifiseringen.
* - Carlos Sainz jr. fikk en tre-plassers grid straff for å hindre Sergio Pérez under kvalifiseringen.
* - Pierre Gasly måtte starte bakerst i griden for å brutt parc fermé-regelverket.
* - George Russell var pålagt å starte bakerst i griden for å overskride kvoten med kraftenhetselementer. Han fikk også en fem-plassers grid straff for å ikke respektere gul flagg under kvalifiseringen. Russell startet løpet fra pit-lane etter at han måtte tilbake til pit for å fikse den ødelagte bilen. Hans plass på griden, 20., ble stående tom.
* - Nicholas Latifi startet løpet fra pit-lane da han ikke forlot den før det ble stengt. Hans plass på griden, 18. ble stående tom.
* - Ettersom kvalifiseringen ble holdt på våt bane, ble ikke 107%-regelen håndhevet.

### Løpet

**Noter:**
* - Inkluderer ett poeng for raskeste runde.
* - Kevin Magnussen fulførte ikke, men ble klassifisert da han hadde fullført mer enn 90% av løpsdistansen.

## Trening

### Free Practice 1

Kilde *www.formula1.com*:

### Free Practice 2

Kilde *www.formula1.com* :

## Mesterskapsplassering etter løpet

;Førermesterskap

;Konstruktørmesterskap

* **Note**: Bare de fem beste plasseringene er inkludert for begge settene.
* Racing Point ble trukket 15 poeng etter en protest fra Renault ble opprettholdt angående lovligheten av deres bil.

## Referanser


## Eksterne lenker
*
Dørsjø

**Dørsjø** er et skogsvann på grensa mellom kommunene Øvre Eiker og Flesberg i Buskerud. Det ligger 295 m.o.h., har et areal på 0,13&nbsp;km² og en omkrets på 2,4 kilometer. Vannet ligger i retning nord-sør, og kommunegrensa går midt i vannet. Dørsjø har tilsig fra Langevannet i Flesberg via Langvasselva, og det har utløp gjennom elva Dørja til Fiskumvannet.

Fra Daleseter i Lurdalen er det privat bilvei til Dørsjøvollen og Haugen. Fra Dørsjøvollen går det bru over Langvasselva og derfra en tydelig sti på nordsiden av vannet til Jensrud og videre nordover gjennom Kolbergdalen til Vesletjenn og Svartskurdvannene. Fra Haugen går det også en mindre tydelig sti på sørsiden av vannet til munningen av Dørja, der det er bru over elva ved Skarragruvene. Herfra er det stier både vestover mot Lurdalen, sørover mot Skjelbreddalen og østover mot Kolbergsetra.

Rundt Dørsjø er det tre kjente boplasser, som alle var bebodd fra 1700-tallet og fram til et stykke ut på1900-tallet. Det har også vært fastboende på Pukkverket ved Dørja, få meter fra Dørsjø. Denne plassen har navn etter pukkverket ved Skarragruvene, som lå i dette området.

## Referanser
Kickoff specialist

En **kickoff specialist** er en posisjon på et lags special teams i gridiron fotball. De er ansvarlige for å sparke ballen under avspark (kickoff). Disse spillerne pleiere å ha en sterk sparkefot, kan generelt sett sørge for en touchback, og har evnen til å holde ballen innenfor spilleområdet, men mangler treffsikkerheten eller det tekniske som er nødvendig for å være en placekicker eller punter på fulltid. De fleste lagene bruker placekickeren som kickoff specialist.

Det er nå sjeldent å ha en spiller som er kun kickoff specialist. Noen kickoff specialists utvikler seg senere til å bli placekickere på fulltid, mens andre har relativt korte karrierer i idretten. Som et resultat av de moderne restriksjonene på spillerstaller (og en regelendring i 2016 som gav mottakerlaget ballen på egen 25-yard linje istedenfor 20 ved et touchback) har de fleste lag i NFL valgt bort kickoff specialisten, og bruker istedenfor placekickeren (eller i sjeldnere tilfeller punteren) på avspark.

Den siste kickoff specialisten i NFL var Jordan Gay, som holdt posisjonen for Buffalo Bills under special teams coach Danny Crossman fra 2014 til 2016. Før Gay ble hentet fra waivers var det Billy Cundiff og John Potter, som også var kickoff specialists for Buffalo, som tok seg av avspark; i 2017 hentet laget inn Austin Rehkow for å konkurrere for plassen, men valgte å ikke bruke en kickoff specialist det året. Andre spillere som har tilbragt noe tid som kickoff specialist i NFL siden 2006 inkluderer Stephen Hauschka, Rhys Lloyd, David Buehler, Todd Carter og Brandon McManus. Per slutten av 2014-sesongen i NFL tok punterne Thomas Morstead, Matt Bosher, Sam Martin, Pat McAfee og Michael Koenen seg av avspark. Der er minst ett eksempel på en reservequarterback som spiller som lagets kickoff specialist; i 1965 gjorde Bob Timberlake det for New York Giants.

I high school og de fleste andre profesjonelle ligaer, som Arena Football League og, frem til spillerstallene ble utvidet, Canadian Football League, er det kun én kicker som tar seg av alle former for spark. Kickoff specialists brukes også sjeldent i college football, til tross for at lag på dette nivået har mye større spillerstaller; dersom en underclassman har et sterkere bein enn en upperclassman kicker, men fremdeles ikke er klar til å ta over som placekicker eller punter, kan disse ende opp med å ta seg av avspark og være reservespiller for de andre typene spark.
Jon Benjamin Tallerås

**Jon Benjamin Tallerås** (født i 1984 i Oslo) er en norsk billedkunstner.

Han er utdannet fra Einar Granum Kunstfagskole (2006–2008) og Statens kunstakademi (2008–2011).

## Kunstnerskap
Tallerås arbeider med fotografi, video, skulptur og installasjon, og arbeidene hans utforsker lite brukte og ofte oversette deler av byen. Flere av fotografiene hans dokumenterer performative handlinger hvor han tar i bruk tilfeldige rom formet i randsonen av funksjonell arkitektur. Hans improviserte handlinger, uformelle skulpturer og infiltrasjon av byen tilhører en tradisjon av urban utforskning som trekker paralleller helt tilbake til André Bretons ekspedisjoner i 1920-tallets Paris. 

Tallerås var en av initiativtakerne bak utstillingskonseptet One Night Only, som i løpet av sine sju år gjennomførte over 252 utstillinger med flere toneangivende kunstnere. Det omfattende utstillingsprosjektet er samlet i en bok *Rock the Boat, One Night Only 2008 - 2015,* som kom ut i 2017.

### Utstillinger (utvalg)
* Munchmuseet - Munchmuseet i bevegelse: «Wander Ponder Going Yonder»
* Museet for Samtidskunst : «SNAP. Dokumentar og portrett. Fotografier fra samlingen!» 
* Kunstnernes Hus 
* Kunsthall Oslo 
* Lofoten internasjonale kunstfestival – LIAF (Svolvær) 
* Oslo Arkitekturtriennale 
* Stavanger Kunsthall 
* Prosjektrom Normanns i Stavanger 
* Palmera i Bergen 
* Kristiansand Kunsthall 
* Oslo Kunstforening 
* Kunstnerforbundet 
* Treignac Project i Treignac i Frankrike 
* Kunsthall C i Stockholm 
* CAC Vilnius 
* Contemporary Art Center EKKM i Tallin i Estland

## Annet
Utover arbeidet med egen praksis har Tallerås sittet som utvalgsleder i billedkunstutvalget hos Fond for lyd og bilde, og som juryleder i stipendkomiteen for Fotografene og som jurymedlem i Fondet for kunst- og designstudenter. Han er styremedlem i styret til Trafo Kunsthall og har sittet i nominasjonskomiteen til Unge Kunstneres Samfund (UKS). Han har også vært rådgiver for Trøndelag Senter for Samtidskunst. I 2015 var han medlem av juryen for vårutstillingen på Fotogalleriet.

Tallerås har holdt workshop og forelesninger i institusjoner som Kunsthøgskolen i Oslo, Kunst- og designhøgskolen i Bergen, Arkitekthøyskolen i Oslo, Oslo Fotokunstskole, Kunstskolen i Rogaland og Einar Granum Kunstfagskole.

## Referanser


## Eksterne lenker
*
Qatar Stars League

**Qatar Stars League** (arabisk: دوري نجوم قطر) er den øverste divisjon for fotball i Qatar.

## UEFA-ranking (2022)
*UEFA-rangering foran 2023/24-sesongen.*

## Vinnere

* 1963/64 – Al-Maref
* 1964/65 – Al-Maref
* 1965/66 – Al-Maref
* 1966/67 – Al-Oruba
* 1967/68 – Al-Oruba
* 1968/69 – Al-Oruba
* 1969/70 – Al-Oruba
* 1970/71 – Al-Oruba
* 1971/72 – Al-Sadd
* 1972/73 – Al-Esteqlal
* 1973/74 – Al-Sadd
* 1974/75 – *Ingen sesong*
* 1975/76 – Al-Rayyan
* 1976/77 – Al-Esteqlal
* 1977/78 – Al-Rayyan
* 1978/79 – Al-Sadd
* 1979/80 – Al-Sadd
* 1980/81 – Al-Sadd
* 1981/82 – Al-Rayyan
* 1982/83 – Al-Arabi
* 1983/84 – Al-Rayyan
* 1984/85 – Al-Arabi
* 1985/86 – Al-Rayyan
* 1986/87 – Al-Sadd
* 1987/88 – Al-Sadd
* 1988/89 – Al-Sadd
* 1989/90 – Al-Rayyan
* 1990/91 – Al-Arabi
* 1991/92 – Al-Ittihad
* 1992/93 – Al-Arabi
* 1993/94 – Al-Arabi
* 1994/95 – Al-Rayyan
* 1995/96 – Al-Arabi
* 1996/97 – Al-Arabi
* 1997/98 – Al-Ittihad
* 1998/99 – Al-Wakrah
* 1999/00 – Al-Sadd
* 2000/01 – Al-Wakrah
* 2001/02 – Al-Ittihad
* 2002/03 – Qatar SC
* 2003/04 – Al-Sadd
* 2004/05 – Al-Gharafa
* 2005/06 – Al-Sadd
* 2006/07 – Al-Sadd
* 2007/08 – Al-Gharafa
* 2008/09 – Al-Gharafa
* 2009/10 – Al-Gharafa
* 2010/11 – Lekhwiya
* 2011/12 – Lekhwiya
* 2012/13 – Al-Sadd
* 2013/14 – Lekhwiya
* 2014/15 – Lekhwiya
* 2015/16 – Al-Rayyan
* 2016/17 – Lekhwiya
* 2017/18 – Al-Duhail
* 2018/19 – Al-Sadd
* 2019/20 – Al-Duhail
* 2020/21 – 
* 2021/22 – 
* 2022/22 – Al-Duhail

## Referanser
Ingeborg Mello

**Ingeborg Mello de Preiss** (født 4. januar 1919 i Berlin, død 25. oktober 2009 i Buenos Aires) var en tyskfødt argentinsk friidrettsutøver, som hovedsakelig konkurrerte i kastøvelser som spydkast, diskos og kulestøt på 1940-, 50- og 60-tallet. Hun ble sju ganger søramerikansk mester i kulestøt og diskos i perioden 1941 til 1952. Hun vant også 22 nasjonale titler i Argentina fra 1940 til 1962.

## Bakgrunn
Mello var jødisk, og trente friidrett i den tyske idrettsklubben Juedische Sportgemeinschaft 33. Hun flyktet fra Tyskland til Argentina 19 år gammel, i 1938.

## Idrettskarriere
Mello deltok i Søramerikansk mesterskap i friidrett 1941, og vant der kulestøt, og fikk bronse i diskos. Hun deltok igjen under Søramerikansk mesterskap i friidrett 1943, og fikk der sølv i kulestøt og diskos. Under Søramerikansk mesterskap i friidrett 1947 fikk hun tre medaljer; hun vant kulestøt og diskos, og hun kom på andreplass i spydkast, bak Gerda Martín.

Hun representerte Argentina under Sommer-OL 1948 i London. Der kom hun på åttendeplass i diskos og niendeplass i kulestøt. Året etter deltok hun i Søramerikansk mesterskap i friidrett 1949, og vant der kulestøt og diskos, og hun fikk bronse i spydkast. De første Panamerikanske leker ble arrangert i 1951 i Buenos Aires, og Mello vant der kulestøt og diskos. Under Søramerikansk mesterskap i friidrett 1952 vant hun kulestøt og diskos, og i diskos satte hun ny mesterskapsrekord med 40,14 meter. Hun representerte Argentina i OL for andre gang under Sommer-OL 1952. I diskos nådde hun finalerunden, og kom på 12.-plass, mens i kulestøt fikk hun 19. beste resultat i kvalifiseringen, og nådde ikke finalerunden.

Mello fikk bronse i diskos under Søramerikansk mesterskap i friidrett 1956 og under Søramerikansk mesterskap i friidrett 1958. I 1960 deltok hun i det først av to Iberoamerikanske leker (som byttet navn til Iberoamerikansk mesterskap i friidrett fra 1983), og hun vant der diskos. Hun deltok i sitt siste søramerikanske mesterskap i friidrett i 1963, og fikk der bronse i diskos, bak Ingeborg Pfüller og Isolina Vergara.

Så sent som i 1969 deltok hun i det argentinske mesterskapet i friidrett, og kom der på fjerdeplass i diskos.

## Referanser


## Eksterne lenker
* 
*  Ingeborg Mello - Athletics Podium
Millbrae

**Millbrae** er en amerikansk by som ligger i San Mateo County i California.

Den har  og dekker et areal på 8,44&nbsp;km².

## Referanser


## Eksterne lenker
* 
*  Innbyggertall 2010 - 2019 – United States Census Bureau
Alexander Fallo

**Alexander Fallo** (født 20. august 1984 i Oslo) er en norsk poet og tekstforfatter. 

Han er oppvokst på Nesodden og bosatt i Oslo. Han har gått forfatterstudiet ved Universitetet i Tromsø og Westerdals School of Communication. Fra 2007 til 2010 var Fallo redaktør for fanzinen *milkandmoney*. 

Fallo har publisert dikt på Instagram siden 2012, har hatt tekster med i flere antologier, magasiner og skolebøker.  

Han debuterte i april 2020 med diktsamlingen *du fucker med hjertet mitt nå* på Cappelen Damm. Oppfølgeren til den suksessfulle debutboken, *håper det var verdt det*, kom i mai 2021 på Cappelen Damm. 

Han har også skrevet dikt for Holzweiler, Røde Kors, Kreftforeningen og Plan Norge.

Fallo har bidratt som låtskriver for blant annet Chris Holsten, og fikk Musikkforleggerprisen 2022 i klassene årets verk – populærmusikk og årets mest spilte låt for «Smilet i ditt eget speil» sammen med medlåtskrivere Synne Vo, Chris Holsten,  og .

## Utgivelser

* 2007: *Pilot : Debutantantologi*. Redigert av Thomas Lundbo og Bjørn Aagenæs. ISBN 978-82-04-14196-5 (korttekster)
* 2012: *Maria (disambiguation)*, kortprosa, AFV Press
* 2020: *du fucker med hjertet mitt nå*, dikt, Cappelen Damm.  ISBN 9788202659523 (dikt)
*2021: *håper det var verdt det*, dikt, Cappelen Damm. ISBN  9788202703226 (dikt)
*2023: *dopamin*, dikt, .  ISBN 9788202786786 (dikt)

## Diskografi

### Deltar på
* 2019: «Ulver danser alene» på albumet *Til alt ute: Måne* av Bendik Baksaas og Fredrik Høyer
* 2019: «Husker du» - produsent: Basmo Fam
* 2019: «Under deg» - No.4 (refreng basert på et av Fallos dikt)
*2021: «Smilet i ditt eget speil» - Chris Holsten (tekst delvis forfattet av Fallo) 

## Referanser


## Eksterne lenker
*
Jungeren

**Jungeren**, eller **Junger**, er et skogsvann i Øvre Eiker kommune, ca. 4&nbsp;km vest for tettstedet Ormåsen i Vestfossen. Det er et populært badested, fiskevann og rekreasjonsområde. Det ligger en del hytter ved vannet, men det aller meste av strandlinjen er likevel tilgjengelig for allmennheten. Vannet ligger 214 m.o.h., har et flateinnhold på rundt  kvadratmeter og omkrets på drøyt 5&nbsp;km. Vannet har tilsig fra Rørtjenn, Kvennetjenn og Svarttjenn, samt flere mindre bekker. Det har utløp via Jungerbekken og Dørja til Fiskumvannet. En skogsbilvei – Jungerveien – fra Ormåsen til Kolbergsetra, ved Skarragruvene, går langs østsiden av vannet.

Opphavet til navnet er usikkert. Navnet Junger skal være nevnt i skriftlige kilder så tidlig som 1529. Nært beslektede staveformer er *Junger-vandet* (Strøm 1784) og *Jonger* (Johnsen 1914), mens det på Lorents Buddes kart fra 1784 er avmerket som *Iøern*.

Det er funnet en stokkebåt fra vikingtid – middelalder (970–1025) i Jungeren.

Øst og sør for Junger ligger flere bygdeborger.  Omtrent 1&nbsp;km nordvest for Junger ligger utsiktspunktet Jungerkollen, der Eiker milorg hadde leiren Jungercellene som ble brukt av «Gutta på skauen» under andre verdenskrig.

Sydøst for Junger langs Jungerveien er Kolbergtjernmyra naturreservat.

## Referanser
Gulshan Ewing

**Gulshan Ewing** (født Mehta, født i 1928 i Bombay i Britisk India, død 18. april 2020 i London) var en indisk journalist. Hun redigerte kvinnebladet *[[Eve's Weekly]]* og filmmagasinet *[[Star & Style]]* mellom 1966 og 1989. 

Hun kom fra en parsifamilie. I 1955 giftet hun seg med engelskmannen Guy Ewing. I 1990 flyttet de til Storbritannia. 

Hun hadde først begynt karrieren med det Dosu Karaka-redigerte *[[Current (India)|Current]]* og gikk så videre til *[[Femina (India)|Femina]]*, som ble utgitt av avishuset *[[the Times of India]]* group.  *Eve's Weekly* ble eid av Somani-groppen.

Hun døde av covid-19-relaterte komplikasjoner i Richmond i London den 18. april 2020.

## Referanser


## Eksterne lenker
* Rembering Gulshan Ewing: The glamorous, kind hearted editor of Eve's Weekly
* Gulshan Ewing: Iconic editor dies of coronavirus in London
* Glamorous editor of Star & Style dies in UK care home
* Gulshan Ewing, pioneering magazine editor, dies of Covid-19 in London
* Gulshan Ewing: Iconic editor dies of coronavirus in London
* Veteran Indian journalist Gulshan Ewing dies of coronavirus complication in London
Joseph Reynaerts

**Reynaert** (egentlig **Joseph Reynaerts**; 1955–2020) var en belgisk popstjerne, en singer-songwriter. Han er best kjent for sin deltakelse i Eurovision Song Contest i 1988. Reynaerts sang var *[[Laissez briller le soleil]]*, og var det belgiske bidraget.

Hans siste stilling var som leder av kultursenteret i Soumagne. Før det hadde han ledet kultursenteret i Flémalle.

Han døde i november 2020 av covid-19 i Brussel i en alder av 65 år.

## Referanser


## Eksterne lenker
* 
*
Surendra Singh Jeena

**Surendra Singh Jeena** (født 8. desember 1969 i India, død 12. november 2020 i New Delhi) var en indisk politiker. Han var medlem av Bharatiya Janata Party. Jeena satt som folkevalgt i Uttarakhand Legislative Assembly fra 2007 til sin død.

Jeena døde av covid-19 den 12. november 2020 på Sir Gangaram Hospital i New Delhi, i en alder av 50 år, rundt en uke før hans hustru døde av samme sykdom.

## Referanser
Hoensvannet

**Hoensvannet** er et skogsvann i Øvre Eiker kommune, ca. 10 kilometer vest for byen Hokksund. Det er et populært badested og rekreasjonsområde, og spesielt den offentlige badestranda ved «Hoensvannshotellet» er mye brukt. Vannet ligger 250 moh., har et flateinnhold på 0,42&nbsp;km² og omkrets på drøyt 3&nbsp;km. Hoensvannet har tilsig fra Djupekollen og er en del av Hoensvassdraget, med hele sørvestre del av Holtefjell som nedbørfelt. Et smalt sund skiller Hoensvannet fra den kunstig oppdemmede Hoensvannsløken, Hoenselva renner via Himsjø og ut i Drammenselva rett nord for Hokksund sentrum. En skogsbilvei - Hoensvannsveien - ble anlagt rett før og under andre verdenskrig og går langs vestre og nordre side av Hoensvannet.

Navnet kommer åpenbart av gårdsnavnet Hoen, men det er lite sannsynlig at dette området noen gang har tilhørt Hoen-gårdenes utmark. Trolig har vannet opprinnelig hatt et annet navn, men det er ikke kjent. Eierne av Hoen har helt siden middelalderen utnyttet vannrettighetene i vassdraget til mølledrift, og fra 1600-tallet ble det bygd demninger i forbindelse med driften av Hoenssagene og Hoensmøllene. Hoensvannet var demmet opp av en tredemning alt på slutten av 1600-tallet, og i 1784 ble det bygd en steindemning, som det fortsatt er synlige rester av under vann. Denne Hoensvannsdammen ble fjernet i forbindelse med oppdemmingen av Hoensvannsløken. I 2020 ble det gjort en full opprustning av dammen ved Løken.

Hoensvannet ligger 10 kilometer vest for bebyggelsen i Øvre Eiker, rundt gårdene Gorud og Bermingrud, og området mellom Hoensvannet og bygda er et flatt skogsterreng som er et mye brukt turområde både sommer og vinter. Vest for Hoensvannet stiger terrenget bratt opp mot Holtefjell, som også er et populært turterreng.

Området rundt Hoensvannet og Løken er en gammel setergrend, der navn som Gorudvollen, Stubberudvollen, Homlebekksetra, Grøslandsetra og Solbergsetra vitner om seterdrift. Fra midten av 1700-tallet var det fast bosetning og fra begynnelsen av 1800-tallet økte bosetningen i området, og i tillegg til at det kom fastboende på de gamle setrene, ble det også ryddet en rekke nye boplasser. Det ble holdt omgangsskole på flere av plassene ved Hoensvannet, men bare 4-6 uker. I 1892 kom det imidlertid fastskole på Gorudvollen, en skole som eksisterte fram til 1927.

Fra slutten av 1800-tallet begynte fraflyttingen av plassene i dette området, men flere av dem var bebodd helt fram til andre verdenskrig, og så seint som i 1980 flyttet den siste beboeren ned til bygda. Parallelt med denne nedgangen i antall fastboende, økte antallet hytter. Den beste badeplassen ved vannet er åpen for allmennheten. Her ble Hoensvannet Turisthotell bygget i 1939, og dette området er seinere innløst av Øvre Eiker kommune. I 1949 hadde Svein Woldstad startet bussrute fra Hokksund til Hoensvannet.

## Referanser
Weed

**Weed** er et engelsk begrep som betyr ugress.

**Weed** kan også referere til en rekke andre ting:

## Rusmiddel
Weed er et kallenavn på marihuana:
* Marihuana, toppskudd og blomster fra cannabisplanten.
* Weedensenteret, informasjonssted for cannabis.

## Steder
* Weed (California), en by i Siskiyou County i California
* Red Weed, en fiktiv planet i romanen *Klodenes kamp*.

## Fjernsyn
* Weeds, amerikansk dyster komiserie.
* Ginga Densetsu Weed, japansk manga- og animeserie.

## Videospill
* Weedle, en pokémon av typene insekt og gift.

## Personer
* Thurlow Weed (født 1797), amerikansk politisk aktivist.
* Nils Weed (født 1871), norsk politiker og forfatter.

## Referanser
Hoenselva

**Hoenselva** er en elv i Øvre Eiker kommune i Buskerud, som renner fra Hoensvannet via Himsjø og ut i Drammenselva ved Kattsund, mellom Hellefossen og Hokksund sentrum. Lengden er ca.2,2&nbsp;km fra Hoensvannet til Himsjø og ca.9,5&nbsp;km fra Himsjø til Kattsund, til sammen altså en lengde på omtrent 11,7&nbsp;km. Den har tilsig fra en rekke bekker underveis, blant annet Solumsbekken og Kåsabekken.Hoenselva krysser flere veier, den første er Grøslandveien. Like ved Felleskjøpet kornmottak, Eiker Mølle, går den under en gangbru og Semsmoveien, fylkesvei 2734, før den like etter går under nok en gangbru og Skotselvveien, fylkesvei 2736 (15m). Jernbanebrua, Randsfjordbanen, over Hoenselva befinner seg 300 meter før utløpet. Det er en 112,5 meter lang og ca. 20 meter høy jernbru. Den siste brua den går under er Hellefossveien, kun 90 meter fra utløpet.

{
  "type": "FeatureCollection",
  "features": [
    {
      "type": "Feature",
      "properties": {},
      "geometry": {
        "type": "Point",
        "coordinates": [
          9.77329673798522,
          59.79023813519822
        ]
      }
    },
    {
      "type": "Feature",
      "properties": {},
      "geometry": {
        "type": "Point",
        "coordinates": [
          9.90150718804216,
          59.776436109640564
        ]
      }
    }
  ]
}Hoenselva har gitt kraft til en betydelige industrivirksomhet. Eierne av Hoen gård har helt siden middelalderen utnyttet vannrettighetene i vassdraget til mølledrift, og fra 1600-tallet ble det bygd deminger i Hoensvannet i forbindelse med driften av Hoenssagene og Hoensmøllene Det har også vært teglverk, stampemøller og Eker Kobberværks smeltehytte, foruten en rekke mindre møller og sagbruk. Øvre Eiker kommunale elektricitetsverk bygde sin første kraftstasjon ved elva i 1915.

## Referanser


## Eksterne lenker
*
Westminster (Colorado)

**Westminster** er en amerikansk by som ligger i Adams og Jefferson County i Colorado.

Den har  og dekker et areal på 88,19&nbsp;km².

## Referanser


## Eksterne lenker
* 
*  Innbyggertall 2010 - 2019 – United States Census Bureau
1731 i Danmark

__NOTOC__
Begivenheter i året **1731 i [[Danmark]]**.

## Statsledere
* Monark – Christian VI, konge (1730–1746)
* Statsminister – Iver Rosenkrantz, statsminister (1730–1735)
## Hendelser
* 26. januar – Kjøbenhavns Brandforsikring ble grunnlagt, som framskyndte gjenoppbyggingen av byen etter Københavns brann i 1728, noe som var viktig siden utlån av penger til byggeprosjekter ble mindre risikabelt.
* 4. mars – Reformert kirke i København ble gjeninnviet etter ombyggingen.
* 8. april – Maglekilde er den første av en rekke bygninger som ble ødelagt i en serie med ødeleggende branner i Roskilde i 1731.
* 7. oktober – Den ombygde Trinitatis kirke ble gjeninnviet i København.
* Nicolaus Zinzendorf besøker København og Brødremenigheten får betydelig popularitet.

## Fødsler

## Dødsfall


Fil:Biskop_Peder_Krog_(1654_-_1731)_(2747158962).jpg|Peder Krog(1654–1731)
Fil:Ditlev_Vibe.jpg|Ditlev Vibe(1670–1731)
Fil:Bartholomæus_Deichman.jpg|Bartholomæus Deichman(1671–1731)
Fil:Anna_Catharina_von_Passow.jpg|Anna Catharina Materna(1731–1757)
Fil:Tyge_Jesper_Rothe.jpg|Tyge Rothe(1731–1795)
Fil:Johannes_Wiedewelt.jpg|Johannes Wiedewelt(1731–1802)
Fil:Guldberg_by_Juel.png|Ove Høegh-Guldberg(1731–1808)


## Referanser
Jammer (amerikansk fotball)

En **jammer** i amerikansk fotball er en spesialisert type cornerback. Deres oppgaver er å sinke gunnerene under punts ved å hindre dem i å komme seg lett av scrimmagelinjen, som gir punt returneren mer tid til å returnere et punt. Posisjonen fylles vanligvis med en reservespiller for en annen posisjon. Selver ordet "jammer" brukes relativt sjelden.

## Referanser
Liste over statsledere i 1278

## Amerika

## Europa

## Eksterne lenker
* A.M.H.J. Stokvis (Leiden,1889):  «Manuel d'Histoire, de Généalogie et de Chronologie de tous les états du globe»
* http://my.raex.com/~obsidian/regindex.html
Allsvenskan 2021

**Allsvenskan 2021** var Sveriges øverste divisjon i fotball for menn 2021, og var den 97. sesongen av Allsvenskan siden den startet i 1924. Lagene kvalifiserte seg til allsvenskan 2021 etter resultat fra allsvenskan 2020, og superettan 2020. Ligaen besto av 16 lag med Östersund som det nordligste, og Malmö som det sørligste av lagene.

Malmö var regjerende mestere, og vant også serien i 2021, hvilket var klubbens 25. allsvenske tittel og 22. SM-tittel.

## Tabell

## Resultattabell

## Kvalifisering til [[Allsvenskan 2022]]

## Referanser
Geir Svardal

**Geir Svardal** er navnet til flere personer:

*Geir Svardal (født 1958), norsk journalist og sakprosaforfatter (mye om bil og bilsport)
*Geir Svardal (født 1959), norsk journalist og sakprosaforfatter (mye om RBK og ballsport)
Betrideildin 2021

**[[Betrideildin]] 2021** var Færøyenes øverste divisjon i fotball for menn 2021. Ligaen startet 6. mars 2021. Lagene spilte tre oppgjør mot hver motstander i totalt 27 serierunder. Regjerende seriemester fra 2020 var HB.  ble seriemestere

## Tabellen

## Lagene

## Resultattabell

## Referanser
Veikkausliiga 2021

**[[Veikkausliiga]] 2021** var den 91. sesongen på det øverste nivået i fotball for menn i Finland.  var regjerende mester. Ligaen startet 24. april 2021.

## Format
Det ble først spilt 22 serierunder der hvert lag spilte én hjemme- og bortekamp mot hvert lag. Deretter deltes ligaen i to der topp 6 og bunn 6 spilte ytterligere fem serierunder slik at hvert lag spilte totalt 27 serierunder.

## Tabellen

## Lagene

## Referanser
Himsjø

**Himsjø** er et skogsvann i Øvre Eiker kommune i Buskerud, ca. 6 kilometer vest for byen Hokksund. Det er et populært badested og rekreasjonsområde, og spesielt å bade fra dammen er populært. Vannet ligger 222 m.o.h., og har tilsig fra Hoenselva som kommer fra Hoensvannet og renner videre fra Himsjø til Drammenselva.

Det er mange gamle dammer i forbindelse med Hoensvassdraget fra perioden 1763–1795, hvorav Himsjødammen er den største med 15 meters lengde og 10 meters høyde. Det er en dobbel steinmur med torv som midtparti. Årstallet 1771 og Jens Hofgaars (1711–1782) monogram er hugget inn i steinene nederst på dammen. Av en gammel kontrakt kan man se at det sto en tømmerdam allerede i 1674. Dammen er registrert som kulturminne.

En skogsbilvei - Hoensvannsveien - ble anlagt rett før og under andre verdenskrig og går langs sydsiden av Himsjø.

## Referanser
Vysjejsjaja Liha 2021

**[[Vysjejsjaja Liha]] 2021** var den 31. sesongen av Belarus’ øverste divisjon i fotball for menn. Ligaen startet 12. mars 2021, med siste kampdato 28. november 2021.  vant sitt tredje seriemesterskap.

## Tabell
*Ved poenglikhet skilles lagene på innbyrdes oppgjør.*

## Lagene

## Resultattabell

## Referanser
Gunner

I amerikansk fotball er en **gunner**, også kjent som **shooter**, **flyer**, **headhunter** eller **kamikaze**, en spiller på banen under avspark og punts som er spesialisert i å løpe ned sidelinjen kjapt i et forsøk på å takle kick eller punt returneren. Gunnere har flere teknikker for å bryte seg løs fra eller unnslippe blokkerere, og har god smidighet som gjør det mulig for dem å endre retning uten pause. Gunnere på punterlaget må også kunne blokkere eller ta i mot.

Gunnere spiller vanligvis også i posisjoner som defensive back, wide receiver eller running back når de ikke er på special teams, og er ofte reservespillere.

Motparten på mottakerlaget kalles for en jammer, og har som oppgve å blokkere gunneren.

I NFLs Pro Bowl har de en egen "Special Teamer"-posisjon, sammen med kicker, punter og kick returner. Dette er vanligvis ligaens beste gunner. Steve Tasker, som ble utvalgt til Pro Bowl 7 ganger, ses på som en av NFLs beste gunnere noensinne. Pro Bowler Bill Bates, som spilte for Dallas Cowboys på 80- og 90-tallet, var også en gunner som var kjent for vågale plays. New England Patriots' Matthew Slater, som har blitt utvalgt til 10 Pro Bowls, er også blant de beste i posisjonen, og var på Patriots' Super Bowl-vinnende lag i 2014, 2016 og 2018.

## Rolle
Under punts er det to angrepsspillere på laget som punter som stiller seg opp nær sidelinjene. Dette er gunnerene. Ifølge NFLs regelbok:

During a kick from scrimmage, only the end men, as eligible receivers on the line of scrimmage at the time of the snap, are permitted to go beyond the line before the ball is kicked.

Disse to berettigede mottakerne på kickerens lag ― gunnerene ― kan begynne å løpe så snart ballen blir snappet. Gunnerens oppgave er å komme seg ned banen like kjapt som ballen, og takle den som tar imot. I beste tilfelle når de mottakeren like før ballen, og mottakerlaget velger å ta et fair catch. Når et lag stiller seg opp for et punt stiller det andre laget seg opp i et forsvar som er utformet for å ta imot punts. En spiller stiller seg opp omtrent 40 yards bakover; han er punt returneren, spilleren som skal ta imot ballen. Der er også et par spilleren stilt opp overfor gunnerene; disse kalles for jammere. Dersom forsvaret stiller opp to spillere på hver gunner satser de på at de skal klare å stanse gunnerene, ta imot puntet, og løpe ballen så langt tilbake som mulig. Dersom det kun er en spiller overfor hver gunner har mottakerlaget ekstra spillere stilt opp for å angripe punteren, med det mål å blokkere puntet. Dersom ingen spillere stiller seg opp overfor gunnerene kan laget som sparker forsøke å kaste ballen til en av dem for en første down istedenfor.

Under avspark prøver grunnere å unngå blokkerere og takle kick returneren.

## Referanser
In Lingua Mortua

**In Lingua Mortua** er et norsk black metal/progressiv metal-band etablert i 1999 av Lars Fredrik Frøislie i Hønefoss i Norge. 

Bandet benytter musikkinstrumenter som blant annet mellotron, chamberlin, minimoog, clavinet, hammondorgel, saksofon, bassklarinett, fiolin, fløyte og steelgitar, og består av musikere fra band som det svenske Shining, det norske Shining, White Willow, Wobbler, Ásmegin, Xploding Plastix, Kvist, Urgehal og Keep of Kalessin.

Det første albumet, *Bellowing Sea - Racked by Tempest*, ble skrevet i 1999–2000 og utgitt i 2007 på Termo Records. Album nummer to, *Salon des Refusés* ble skrevet mellom 2001 og 2005 og ble utgitt i 2010. 

*Lingua Mortua* er latin for *dødt språk*. Det er usikkert om bandet tok navnet som en hyllest til Modest Musorgskijs komposisjon «Cum mortuis in lingua mortua» fra *[[Bilder fra en utstilling]]*.

## Diskografi
* 2007 *Bellowing Sea - Racked by Tempest* 
* 2010 *Salon des Refusés*

## Medlemmer
* Lars Fredrik Frøislie
* Marius Glenn Olaussen
* Raymond Håkenrud
**Tidligere medlemmer**
* Trondr Nefas (Trond Bråthen)
* Uruz (Jarle Byberg)
* Jonny Pedersen
* Kristian Karl Hultgren
* Sareeta (Ingvild Anette Strønen Kaare Johannesen)

## Referanser


## Eksterne lenker
* 
*In Lingua Mortua på MySpace.com
*In Lingua Mortua  hjemmeside
*In Lingua Mortua hos metal-archives.com
Greeley (Colorado)

**Greeley** er en amerikansk by som ligger i Weld County i Colorado.

Den har  og dekker et areal på 124,21&nbsp;km².

## Referanser


## Eksterne lenker
* 
*  Innbyggertall 2010 - 2019 – United States Census Bureau
Upback

I amerikansk fotball er en **upback** (også kjent som **punt protector** eller **personal protector**) en blokkerende back som stiller seg opp omtrent 1 til 3 yards bak scrimmagelinjen når et lag skal forsøke et punt.

Ettersom at punteren stiller seg opp så langt bak er det ofte upbacken som formidler beskjeder og ber om snappet på linjen. Upbacken er den siste forsvarslinjen for punteren. I noen situasjoner er det upbacken som tar imot snappet under et fake punt. I så tilfeller løper de vanligvis med ballen, men spilleren kan i noen situasjoner velge å heller kaste en pasning. Upbacken er vanligvis en reservespiller i en annen posisjon, oftest en linebacker, running back eller fullback. Posisjonen referes ofte bare til som en special teamer eller en gunner (selv om sistnevnte oftest brukes for en annen posisjon på banen). En merkbar upback var New England Patriots' Nate Ebner. Ebner, som tidligere spilte rugby union, var allsidig og kunne brukes både på fake punts og for å beskytte punteren.

## Referanser
Abdul Mahdi Hadi

**Abdul Mahdi Hadi** (, født 26. februar 1946 i Basra i Iraq, død 26. september 2020 i Basra) var en irakisk fotballtrener og selv internasjonal fotballspiller. Han spilte for Al-Minaa - en sportsklubb i Basra - fra 1966 til 1978, og på det irakiske fotballandslag i 1970. 

Hadi døde 26. september 2020 i Basra av COVID-19 i en alder av 74 år.

## Referanser


## Eksterne lenker
*  Iraqi national team players database
*Al-Minaa Club: Sailors of south
Kolbrekkvannet

**Kolbrekkvannet** er et skogsvann i Øvre Eiker kommune, ca. 5 kilometer nord-øst for byen Hokksund. Vannet ligger 195 - 201 m.o.h., og ligger i Finnemarka. Tidligere var Kolbrekkvannet Øvre Eiker sin hovedvannkilde, nå er det kommunens reservevannkilde. Kolbrekkvannet har tilsig fra Svarttjenn, Skogsvannet og flere bekker. En skogsbilvei - Geveltseterveien – går langs vannet på deler av østsiden og nordsiden av vannet, en annen skogsbilvei – Slettbakkveien – går inn til sydsiden av vannet hvor dammen er. Ut fra dammen renner Kolbrekkvannsbekken som ender i Drammenselva.

## Referanser
Örn Indriðason

**Örn Indriðason** (født 1943) er en islandsk tidligere skøyteløper som deltok i nasjonale og internasjonale konkurranser i hurtigløp på skøyter og representerte Island og Skautafélag Akureyrar.

## Personlige rekorder

## Referanser




## Eksterne lenker
*
Berkeley Unified School District

**Berkeley Unified School District** (**BUSD**) er en offentlig skolekrets i byen Berkeley i California i USA. Kretsen styres av skoleforstanderen, og regjeres av Berkeley Board of Education, hvor medlemmene blir valgt av velgerne. Kretsens administrasjon befinner seg i bygningen old West Campus i 2020 Bonar Street, på hjørnet til Bonar and University Avenue.